บริษัทโรงแรมนานาชาติขยายกิจการในจีนต้องการพนักงานโรงแรมคุณภาพจำนวนมาก
ความท้าทายที่หนักใจบริษัทโรงแรมต่างชาติในจีนคือการหาพนักงานที่มีคุณสมบัติเหมาะสม
กิจการโรงแรมในเครือ Marriot วางแผนเปิดโรงแรมแห่งใหม่ในจีนเดือนละหนึ่งแห่งตลอดสามปีข้างหน้าแต่มีปัญหาเรื่องหาพนักงานยากเพราะคนจีนรุ่นใหม่ไม่นิยมทำงานในโรงแรม แคนดี้ กล่าวว่า คุณพ่ออนุญาติให้เธอเรียนที่สถาบันแห่งนี้เพื่อฝึกฝนความสามารถที่จำเป็นออกไปหางานโรงแรมในเมืองใหญ่ๆทำ สถาบันธุรกิจการบริการในกรุงปักกิ่งเพิ่งตั้งขึ้นมาเมื่อหกปีที่แล้วโดยกลุ่มนักลงทุนเอกชน นักศึกษารุ่นแรกกำลังจะเรียนจบจากสถาบันภายในปีนี้ บทเรียนสอนเป็นภาษาอังกฤษและนักศึกษาต้องเรียนการจัดการงานบริการโรงแรมทุกด้าน รวมทั้งวิชาวัฒนธรรมจีน เจมส์ นักเรียนอีกคนหนึ่ง บอกว่า มีการเรียนรู้เรื่องชาและการดื่มชา ช่วยให้นักเรียนแนะนำชาวต่างชาติในเรื่องนี้ได้ ประเทศจีนเป็นแหล่งผลิตที่มีแรงงานมหาศาล แต่สถาบันธุรกิจการบริการในกรุงปักกิ่งแห่งนี้มุ่งแก้ปัญหาใหญ่ที่บริษัทโรงแรมต่างชาติที่้เข้าไปลงทุนและขยายกิจการในจีนต่างประสบ นั่น ก็คือ การว่าจ้างพนักงานที่มีคุณสมบัติเข้าไปทำงาน บรรดาผู้บริหารของโรงแรม Marriot กล่าวว่า ทางบริษัทไม่ค่อยมีปัญหาเรื่องทรัพยากรบุคคลในระดับการจัดการ แต่ประสบความยากลำบากในการหาพนักงานในระดับบริการ แซนดร้า หงัน ผู้จัดการฝ่ายบุลคลของ Marriot กล่าวว่า คุณหงัน กล่าวกับผู้สื่อข่าววีโอเอว่า นโยบายมีลูกคนเดียวของจีนเป็นสาเหตุของปัญหา ทั้งบริษัทคู่แข่งและโรงเรียนสอนการจัดการโรงแรมต่างเจอกับปัญหาเดียวกันนี้ คนหนุ่มสาวชาวจีนนิยมทำงานในธุรกิจโรงแรมน้อยลง